Sag om mulighed for udlevering af Sigtede fra Marokko, og hvorvidt Sigtede skal forblive varetægtsfængslet in absentia
Ret: Københavns Byret (1. instans)
Faggruppe: Straffesag — Øvrige straffesager
Sagsemner: Efterforskning og straffeproces;
Internationalt samarbejde;

Københavns Byret

Udskrift af retsbogen

Adv. SØI SØK-77658-00026-17

Den 22. december 2020 kl. 09.30 blev Københavns Byret sat i retssal 16 af
Dommer 1. Protokolfører var Medarbejder ved retten.

Retsmødet var offentligt.

Der foretoges sag
SS 2-32143/2020
Anklagemyndigheden
mod
Sigtede
CPR nr. (Født 1987)

Der fremlagdes retsmødebegæring af 20. november 2020 med bilag.

Anklager 1 var mødt for anklagemyndigheden.

Anklageren fremlagde bilagssamling.

Den beskikket forsvarer Helle Vibeke Paulsen var mødt ved advokat Finn
Bachmann.

Sigtede var ikke mødt grundet fængsling i Marokko.

Sigtedes mor, Person 1, var tilstede i retten.

Anklageren redegjorde for sagen.

Det blev blandt andet oplyst, at anklagemyndigheden arbejder med alle mu-
ligheder med hensyn til at få Sigtede hjem til Danmark, herunder også også
muligheden for at en dansk politi møder Sigtede i Marokko udenfor fængslet
og rejser med ham hjem. Der er sparsom retspraksis på området, men
anklageren forventer en strafpåstand på mellem 1-2 års fængsel. Anklageren
henviste til dom af 7. maj 2020 fra Ret-ten i Sønderborg.

Forsvareren oplyste, at der ikke foreligger en fuldstændig erkendelse fra
Sigtedes side. Navnlig den påståede vinding bestrides. Sigtede vil gerne have
sagen afgjort og ønsker at komme til Dan-mark. Sigtede har medvirket til
opklaring af sagen og stil-ler sig fortsat beredvilligt til rådighed. Anklageren
har oplyst, at det ikke er udelukket, at anklagemyndigheden kan tilslutte sig en
påstand om en kombi-

Std 75286



side 2

nationsdom. Sigtede har boet i Marokko i en årrække. Sigtede har fået flere
blodpropper i fængslet og har kon-stant hovedpine. Alt koster penge i
fængslet, og Sigtede havde ikke penge til at betale for en advokat i forbindelse
med retsmødet den 11. november 2020. Sigtede har haft otte lægebesøg i
fængslet og et udenfor fængslet.

Forsvareren henvist til mail af december 2020 fra advokat Helle Vibeke Paul-
sen og fremlagde yderligere dokumentation vedrørende de helbredsmæssige
forhold, mail fra Person 2 fra Den Danske Ambassade i Rabat.

Der var enighed om at beramme sagen til den 19. februar 2021 fra kl. 9.30
-12.

Forsvareren begærede sigtede løsladt under henvisning til retsplejelovens §
762, stk. 3.

Anklageren protesterede herimod.

Spørgsmålet procederedes.

Retten optog spørgsmålet til kendelse, der forventes afsagt dags dato. Retten
vil telefonisk kontakte anklager og forsvarer, når kendelsen er afsagt.

Retten hævet kl.10.30.
...
Retten sat på ny.

Der afsagdes sålydende

K E N D E L S E :

Sigtede blev varetægtsfængslet in absentia den 20. august 2019 efter retsple-
jelovens § 762, stk. 1, nr. 1 og nr. 3.

Der er ikke i forbindelse med nærværende retsmøde redegjort nærmere for
eller protesteret mod fængslingsgrundlaget. Der er endvidere ikke oplyst
nærmere om  efterforskningen.

Sigtede blev anholdt den 5. oktober 2020 i Marokko og fængslet i anledning
af nærværende sag.

Sigtede er begæret udleveret til Danmark og samtykker til udleveringen.

Udenrigsministeriet har oplyst, at processen baseret fra tre tidligere udleve-
ringssager kan tage fra 6-18 måneder.



side 3

Retten finder, at der kan ske en prøvelse af proportionaliteten, uanset at sig-
tede afventer en afgørelse om udlevering til Danmark.

Efter de foreliggende oplysninger om sigtelsens karakter, berammelsen af sa-
gen, den forventede straf og det oplyste om den forventede udleveringspro-ces
fra Marokko, finder retten, at en fortsat frihedsberøvelse særligt under hensyn
til det oplyste om sigtedes helbredsmæssige forhold, og at den aktuel-le
fængsling finder sted i Marokko, vil stå i misforhold til den herved forv-oldte
forstyrrelse af anholdtes forhold, sagens betydning og den retsfølge, der kan
forventes. Retten har herved også tillagt det betydning, at sigtede er u-straffet.
Betingelserne for varetægtsfængsling er derfor ikke længere opfyldt, jf.
retsplejelovens § 762, stk. 3.

T h i b e s t e m m e s:

Sigtede, løslades.

Retten hævet.

Dommer 1